Izomerizácia stilbénu prebieha fotochemicky.
**Izomerizácia** je proces, v ktorom sa mení štruktúra organickej molekuly, teda konkrétne usporiadanie atómov alebo skupín v priestore, bez zmeny zloženia či molárnej hmotnosti. V širšom zmysle možno tento pojem uplatniť i mimo organickej chémie, a to napríklad na polyatómové ióny alebo koordinačné zlúčeniny. Podľa IUPAC je to chemická reakcia, v ktorej sú reaktant a produkt navzájom izomérmi. Táto definícia takisto uvádza, že intramolekulárna izomerizácia, v ktorej sa tvoria a zanikajú väzby, je špecifickým prípadom molekulárnych prešmykov; naopak to však neplatí a u niektorých izomerizácií nemusí dôjsť k prešmyku atómov či skupín (napríklad pri epimerácii dochádza len k zmene konfigurácie jedného chirálneho centra). Medzi príklady izomerizácie patria enolizácia a tautomerizácia.

Ak je aktivačná energia izomerizačnej reakcie dostatočne malá, môžu existovať oba izoméry zároveň v rovnováhe, ktorá je závislá na teplote. Bolo spočítaných mnoho hodnôt zmeny štandardnej voľnej energie, {\displaystyle \Delta G^{\circ }}, ktoré odpovedajú pozorovaným hodnotám.

Typy izomerizácií
-----------------

Všeobecne existuje mnoho druhov izomerizácie, patrí sem ale napríklad:

* zmena uhlíkového skeletu (napr. presun metylovej skupiny)
* zmenšenie či zväčšenie cyklu alicyklických zlúčenín
* zmena polohy funkčnej skupiny
* zmena charakteru funkčnej skupiny (napr. zmena oxímu na amid)
* zmena priestorového usporiadania molekuly (napr. *Z*-izoméru na *E*-izomér alebo (*R*)-izoméru na (*S*)-izomér)
	+ u tohto druhu sa ako u jediného z uvedených nevytvára väzba medzi atómami, ktoré by už predtým neboli spojené väzbou

Mechanizmus izomerizácie je väčšinou radikálový alebo iónový.

Niektoré izomerizácie sú katalyzované enzýmami izomerázami (EC 5).

Príklady a aplikácie
--------------------

### Alkány

Izomerizácia reťazcov alkánov prebieha počas krakovania, ktoré sa využíva v petrochemickom priemysle. Okrem skracovania priemernej dĺžky väzby sa lineárne uhľovodíky premieňajú na vetvené izoméry, ako vidieť napr. v reakcii premeny *n*-butánu na izobután:[chýba zdroj]

{\displaystyle {\ce {{\overset {n-butane}{CH3CH2CH2CH3}}-> {\overset {i-butane}{CH3CH(CH3)CH3}}}}}
Palivá obsahujúce vetvené uhľovodíky sú uprednostňované v motoroch s vnútorným spaľovaním kvôli ich vyššiemu oktánovému číslu.

### Alkény

Terminálne alkény izomerizujú na interné alkén v prítomnosti kovových katalyzátorov. Tento proces sa využíva v spracovaní vyšších olefínov firmy Shell na premenu α-olefínov na interné olefíny, ktoré podliehajú olefínovej metatéze. V niektorých druhoch polymerizácie alkénov vznikajú vetvené reťazce pomocou metódy zvanej chain walking.[chýba zdroj]

*Trans* izomér resveratrolu možno premeniť na *cis* izomér pomocou fotochemickej reakcie:

Resveratrol photoisomerization
Teplotný prešmyk azulénu na naftalén bol takisto pozorovaný.

### Ďalšie príklady

Premena z aldózy na ketózu, známa i ako Lobry de Bruynova–van Ekensteinova transformácia, je príkladom izomerizácie z chémie sacharidov:

Príkladom organokovovej izomerizácie je produkcia dekafenylferocénu, [(η5-C5Ph5)2Fe], z jeho izoméru viazaného fenylovým jadrom:

Formation of decaphenylferrocene from its linkage isomer

Referencie
----------

1. 1 2  izomerizácia. In: BÍNA, Jaroslav. *Malá encyklopédia chémie*. Bratislava : Obzor, 1981. S. 348.
2. 1 2  IUPAC, *Compendium of Chemical Terminology*, 2nd ed. (the "Gold Book") (1997). Online corrected version:  (2006–) "isomerization". DOI:10.1351/goldbook.I03295
3. ↑  Antonov L. *Tautomerism: Concepts and Applications in Science and Technology*. 1st. vyd. Weinheim, Germany : Wiley-VCH, 2016. ISBN 978-3-527-33995-2.
4. ↑  *How to Compute Isomerization Energies of Organic Molecules with Quantum Chemical Methods* Stefan Grimme, Marc Steinmetz, and Martin Korth J. Org. Chem.; **2007**; 72(6) pp 2118 - 2126; (Article) DOI:10.1021/jo062446p
5. ↑  izomerázy. In: BÍNA, Jaroslav. *Malá encyklopédia chémie*. Bratislava : Obzor, 1981. S. 346.
6. ↑  GRIESBAUM, Karl; BEHR, Arno; BIEDENKAPP, Dieter. *Hydrocarbons*. Weinheim, Germany : Wiley-VCH Verlag GmbH & Co. KGaA, 2000-06-15. DOI: 10.1002/14356007.a13\_227. Dostupné online. ISBN 978-3-527-30673-2. DOI:10.1002/14356007.a13\_227 S. a13\_227. (po anglicky)
7. ↑  *Resveratrol Photoisomerization: An Integrative Guided-Inquiry Experiment* Elyse Bernard, Philip Britz-McKibbin, Nicholas Gernigon Vol. 84 No. 7 July **2007** Journal of Chemical Education 1159.
8. ↑  ALDER, Roger W.; EAST, Stephen P.; HARVEY, Jeremy N.. The Azulene-to-Naphthalene Rearrangement Revisited: a DFT Study of Intramolecular and Radical-Promoted Mechanisms. *Journal of the American Chemical Society*, 2003-05-01, roč. 125, čís. 18, s. 5375–5387. Dostupné online [cit. 2022-11-01]. ISSN 0002-7863. DOI: 10.1021/ja029584q. (po anglicky)
9. ↑  NAGORSKI, R. W.; RICHARD, John P.. Mechanistic Imperatives for Aldose−Ketose Isomerization in Water: Specific, General Base- and Metal Ion-Catalyzed Isomerization of Glyceraldehyde with Proton and Hydride Transfer. *Journal of the American Chemical Society*, 2001-02-01, roč. 123, čís. 5, s. 794–802. Dostupné online [cit. 2022-11-01]. ISSN 0002-7863. DOI: 10.1021/ja003433a. (po anglicky)
10. ↑   (η5-Pentaphenylcyclopentadienyl){1-(η6-phenyl)-2,3,4,5-tetraphenylcyclopentadienyl}iron(II), [Fe(η5-C5Ph5){(η6-C6H5)C5Ph4}], a linkage isomer of decaphenylferrocene. *J. Chem. Soc. Chem. Commun.*, 1990, s. 408–410. DOI: 10.1039/C39900000408.
11. ↑   Decaphenylferrocene. *Aust. J. Chem.*, 1995, s. 851–860. DOI: 10.1071/CH9950851.

Pozri aj
--------

* Epimerizácia
* Racemizácia
* Tautomerizácia

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Isomerization na anglickej Wikipédii.*